**ΠΡΟΔΙΑΓΡΑΦΕΣ ΣΥΓΓΡΑΦΗΣ ΠΤΥΧΙΑΚΗΣ ΕΡΓΑΣΙΑΣ**

**ΔΟΜΗ**

1. Εξώφυλλο

2. Ενυπόγραφη δήλωση μη λογοκλοπής

3. Μέλη Εξεταστικής Επιτροπής

4. Σύντομη περίληψη με λέξεις κλειδιά στην Ελληνική και Αγγλική ή σε άλλη γλώσσα αντί της Αγγλικής

5. Ευχαριστίες (προαιρετικό)

6. Πίνακας περιεχομένων

7. Κατάλογος πινάκων, γραφημάτων, σχημάτων, χαρτών, εικόνων

8. Κατάλογος ακρωνυμίων και συντομογραφιών

9. Κυρίως σώμα εργασίας (Θεωρητική Εισαγωγή, Υλικά και Μέθοδοι, Αποτελέσματα, Συζήτηση, Συμπεράσματα)

10. Βιβλιογραφία

11. Παραρτήματα (αν υπάρχουν)

12. Οπισθόφυλλο

**ΕΞΩΦΥΛΛΟ**

Το εξώφυλλο της πτυχιακής εργασίας περιλαμβάνει απαραιτήτως τον τίτλο του Πανεπιστημίου, της Σχολής και του Τμήματος στο πάνω μέρος, μαζί με τα σχετικά λογότυπα, τον τίτλο και τυχόν υπότιτλους στο κέντρο, το όνομα της φοιτήτριας / του φοιτητή, ακολουθούμενο από το όνομα της επιβλέπουσας Καθηγήτριας / του επιβλέποντος Καθηγητή και τέλος, στο κάτω μέρος, γίνεται αναφορά στον τόπο και το έτος.

**ΜΕΡΗ ΕΡΓΑΣΙΑΣ:**

Περίληψη (Abstract)

Λέξεις – Κλειδιά (Keywords)

Θεωρητική Εισαγωγή (Introduction)

Υλικά και Μέθοδοι (Materials and Methods)

Αποτελέσματα (Results)

Συζήτηση (Discussion)

Συμπεράσματα (Conclusions)

Βιβλιογραφία (References)

Η παραπάνω παρουσίαση της πτυχιακής εργασίας είναι ενδεικτική και πρέπει να γίνεται πάντα σε συνεννόηση με την επιβλέπουσα Καθηγήτρια / τον επιβλέποντα Καθηγητή.

Ακολουθεί αναλυτική περιγραφή των προδιαγραφών:

|  |  |
| --- | --- |
| Όριο λέξεων (ενδεικτικό) | 25.000 – 30.000, εξαιρουμένων των παραρτημάτων |
| Περίληψη | 250 λέξεις στην αρχή του κειμένου τόσο στα Ελληνικά όσο και στα Αγγλικά  |
| Λέξεις κλειδιά | μέχρι 7  |
| Γραμματοσειρά & μέγεθος(μπορεί να χρησιμοποιηθεί και άλλος αντίστοιχος συνδυασμός γραμματοσειράς και μεγέθους) | Κείμενο: Times New Roman Greek 12 Περίληψη, υποσημειώσεις, τίτλοι, πινάκων, γραφημάτων & σχημάτων: Times New Roman Greek 11Απόσταση γραμμών: 1,15 διάστημα. Παραπομπές , υποσημειώσεις και πίνακες: 1 διάστημα |
| Κεφαλίδα και Υποσέλιδο | Όπως στο παρόν έγγραφο, Times New Roman Greek 11 |
| Υποσημειώσεις  | στο τέλος κάθε σελίδας με συνεχή αρίθμηση ανά κεφάλαιο - μέγιστος συνολικός αριθμός 100 λέξεις ανά σελίδα - μέγεθος γραμματοσειράς Times New Roman Greek 11 - διάστημα 1 |
| Παραρτήματα  | κείμενα, δείγματα ερωτηματολογίων, στατιστικά στοιχεία, ντοκουμέντα, φωτογραφίες, στο τέλος του κειμένου |
| Βιβλιογραφικές παραπομπές εντός κειμένου | περιλαμβάνουν σε παρένθεση τον συγγραφέα και το έτος της πηγής μέσα στη ροή του κειμένου.Για ένα συγγραφέα: «… (Παπαδόπουλος, 2022)»Για δύο συγγραφείς: «…. (Παπαδόπουλος και Χιωτάκης, 2022)»Για τρεις συγγράφεις και πάνω «… (Παπαδόπουλος κ.α., 2022)» ή «… (Appleton et al., 2022)» |
| Βιβλιογραφία (πριν τα παραρτήματα εφόσον υπάρχουν) | Προηγείται η ελληνόγλωσση από την ξενόγλωσση. Έργα των ίδιων συγγραφέων αναγράφονται με χρονολογική σειρά (πρώτα τα παλαιότερα, αν είναι του ίδιου έτους με α, β, γ κ.λπ.) |
| Βιβλιογραφική αναφορά: βιβλίο, σημειώσεις μαθημάτων (πρώτη/ δεύτερη έκδοση) | Bianchini, F. και Parkinson, Μ. (επ.) (1994) *Πολιτιστική Πολιτική και Αναζωογόνηση των Πόλεων: Η Εμπειρία της Δυτικής Ευρώπης*, Αθήνα: Eλληνική Eταιρία Tοπικής Aνάπτυξης και Aυτοδιοίκησης.  |
| Βιβλιογραφική αναφορά: άρθρο σε βιβλίο (πρώτη/ δεύτερη έκδοση) | Lefebvre, H. (1977) ‘O χώρος, η παραγωγή του χώρου, η πολιτική οικονομία του χώρου’, στο Γ. Kαυκαλάς και M. Γιαουτζή (επ.) *H Πόλη στο Kεφαλαιοκρατικό Σύστημα*, Aθήνα: Oδυσσέας, 222-49. |
| Βιβλιογραφική αναφορά: άρθρο σε περιοδικό ή εφημερίδα, εισήγηση σε συνέδριο | Σκαλτσά, Μ. (1992) ‘Kρατική ενίσχυση και ιδιωτική χορηγία για τον πολιτισμό’, *Σύγχρονα Θέματα*, **5** (48) 70-7. |
| Βιβλιογραφική αναφορά: αδημοσίευτα κείμενα (διατριβές, εργασίες, μελέτες, φυλλάδια κ.ά.)  | Αραβαντινός, Α. (1975) ‘Γενική Ρυθμιστική Μελέτη Αναπτύξεως Πεντέλης: Συνοπτική Έκθεση’, Αθήνα: Ιερά Μονή Πεντέλης. |
| Έργα ατόμων ή οργανισμών στο διαδίκτυο | Library and information Services (1998) *Electronic Library Resources: A Subject Guide to Selected Resources on the Internet* [διαδίκτυο (online)]. Nottingham: The Nottingham Trent University. Διαθέσιμο στο: <URL: http://www.ntu.ac.uk/lis/elr.htm> [πρόσβαση 16 Ιουνίου 1998] |
| Άρθρα ηλεκτρονικών περιοδικών  | Defoe, D. (1995) *The fortunes and misfortunes of the famous Mall Flanders* [διαδίκτυο (online)]. Champaign, Illinois: Project Guteneberg. Διαθέσιμο στο: <URL: ftp://archive.org/pub/gutenberg/etext95/mollfio.txt> [πρόσβαση 16 Ιουνίου 1998] |
| Παρουσίαση | χαρτί Α4 από τη μια πλευρά της σελίδας |
| Περιθώρια | 3 εκατοστά αριστερά - 3,5 εκατοστά πάνω - 2,5 εκατοστά δεξιά και κάτω |
| Διάταξη κειμένου | πλήρης στοίχιση |
| Αρίθμηση κεφαλαίων (όχι περιορισμός , το ιδανικό μεταξύ 3 και 5) & τμημάτων κεφαλαίων (όχι περιορισμός, το ιδανικό μέγιστο 3 τμήματα)  | Εισαγωγή - 1, 2, … (κεφαλαία μαύρο) & 1.1, 1.2… (κεφαλαία υπογράμμιση) & 1.1.1, 1.1.2…(κεφαλαία πλάγια), 1.1.1.1, 1.1.1.2… (κεφαλαία) - τα συμπεράσματα έχουν αρίθμηση κεφαλαίου - παραρτήματα: 1,2,…και εξής - οι λέξεις που τονίζονται στο κείμενο μπαίνουν με πλάγια γράμματα |

**ΑΠΟΘΗΚΕΥΣΗ ΑΡΧΕΙΟΥ & ΔΗΜΙΟΥΡΓΙΑ ΑΡΧΕΙΟΥ ΣΕ ΜΟΡΦΟΤΥΠΟ PDF**

Το όνομα του τελικού αρχείου γίνεται σύμφωνα με το πρότυπο «ΑΜ\_Επώνυμο\_Όνομα», όπου ΑΜ είναι ο αριθμός μητρώου της φοιτήτριας / του φοιτητή. Το αρχείο δεν πρέπει να είναι προστατευμένο με κωδικό πρόσβασης.

Για την αποθήκευση του αρχείου σε μορφότυπο pdf ακολουθείτε τα παρακάτω βήματα (έκδοση MS Office Word 2016):

Μεταβείτε στο File (Αρχείο) – Export (Εξαγωγή) – Create PDF/XPS (Δημιουργία PDF/XPS) – Options (Επιλογές)

Βεβαιωθείτε ότι έχει ενεργοποιηθεί η επιλογή PDF/A compliant (Συμβατό με ISO 19005-1 (PDF/A)).

Επιπλέον, είναι σκόπιμο να ενεργοποιήσετε και την επιλογή Document Structure tags for Accessibility (Ετικέτες δομής εγγράφου για προσβασιμότητα ατόμων με αναπηρίες).

Επιλέξτε ΟΚ, δώστε το κατάλληλο όνομα στο αρχείο σας και επιλέξτε στο τέλος Publish (Δημοσίευση).